དེ་ཡང་རྒྱལ་ཁབ་ནང་སྔོན་དང་ཕུག་ཚོང་འབྲེལ་འཐབ་པའི་སྐབས་ཕྱེད་ཀྲམ་ཚུ་ལག་ལེན་འཐབ་དོ་ཡོདཔ་ཨིན་རུང་དེ་གི་ཧེ་མ་འབད་བ་ཅིན་རྒྱལ་ཁབ་ཕྱི་ནང་གཉིས་ཆ་ར་ནང་ལུ་ཚོང་འབྲེལ་འཐབ་པའི་སྐབས་ལུ་རང་རང་སོ་སོའི་གཡུས་སྒོ་ནང་ལས་འཐོན་པའི་འཐོན་སྐྱེད་ཚུ་འབག་སྟེ་བརྗེ་སོར་འབད་སྲོལ་འབདཝ་མ་གཏོགས་ཚོང་གི་རིན་ངོ་ཏི་རུབ་སྤྲོད་ནི་མེདཔ་ཨིན་མས།ཨིན་རུང་ཤུལ་ལས་དུས་རབས་༡༨་པའི་ནང་ལས་འཛམ་གླིང་རྒྱལ་སྤྱིའི་འགྲོ་ལུགས་དང་ཚོང་འབྲེལ་གྱི་གནས་སྟངས་དང་བསྟུན་རྒྱ་དང་བོད་རྒྱལ་ཁབ་ནང་ཚོང་འབྲེལ་གྱི་འབྲེལ་བ་ཚུ་ཤུགས་སྦེ་རང་ལངས་པའི་གནད་ལས་བརྟེན་རྒྱལ་ཁབ་ནང་ལུ་འགོ་ཐོག་དངུལ་གྱི་ཕྱེད་ཀྲམ་ཚུ་བཟོ་ནི་འགོ་བཙུགས་ནུག།